# Portugaleteko geltokia

    Artikulu hau Bilboko metroaren geltokiari buruzkoa da; Renfeko Aldirien geltokia gaitzat duena beste hau da: «Portugaleteko geralekua»
Portugalete Bilboko metroaren 2. lineari dagokion lurpeko geltokia da, Portugaleteko erdigunean kokatuta dagoena, San Roke plazapean, alegia. Abatxoloko geltokiarekin batera ireki zen, 2007ko urtarrilaren 20an, eta Bizkaiko Garraio Partzuergoaren 2. tarifa-gunean dago.

## Sarbideak

Geltokiak bi eskailera mekanikodun sarbide, eta igogailu bidezko sarbide bat ditu.
* Karlos VII.a kalea, 19 (Carlos VII irteera)
* Zubeldia Eskolamaisuaren kalea, 22 (Maestro Zubeldia irteera)
* Ferdinand Arnodin kalea (Carlos VII irteera)

### Gaueko sarbideak

* Karlos VII.a kalea, 19 (Carlos VII irteera)
* Ferdinand Arnodin kalea (Carlos VII irteera)

## Geltokia

Norman Fosterrek diseinatutako haitzulo motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta bi mezzanina izeneko plataforma banatzaile daude. Mezzanina bakoitza alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabalen bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.
Geltoki hauetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. Mezzanina elementuen egitura altzairu herdoilgaitzezkoa da, haitzulo pisutsuaren irudia arinduz. Sarbide korridoreak hormigoizko kanoi eliptikoak dira, espazio zabalak lortuz. Kalean, Carlos VII sarbidearen kanoia altzairu eta beirazko elementu bilakatzen da, fosterito izenpetutako bidaiaria jasotzeko sarrera gardena, alegia. Aldiz, Maestro Zubeldia sarbidearen kanoia agerian utzi eta ez da fosterito motatako sarrerarik erabili, sarbidea maldan dagoelako.
Geltokia igogailu, txarteldegi, balioztatze makina eta 2017tik desfibrilagailuz ere hornituta dago. Gainera, 2018ko abuztuaren 17tik doako Wi-Fi zerbitzua eskaintzen da, WifiNova enpresaren [TUWI] Metro sarearen bitartez. Kanpoaldean ordainpeko aparkalekua dago.

## Lotuneak

Geltokiaren kanpoaldean Bizkaibus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:
0435 Carlos VII (Los Angeles Kafetegia) Irteera:  Carlos VII :
iea A2315  EHU → PORTUGALETE → SANTURTZILEIOAEHU Oteiza PlazaSESTAOVía Galindo 13 INEM • Las Llanas • HilerriaPORTUGALETEErrepelega • Ramón y Cajal gasolindegia • Carlos VII Los Angeles Kafetegia  • Carlos VII 3 • Abaro 10 • San Juan de Dios OspitaleaSANTURTZIParkea Siglo XVIII  • Gernika Parkea  • Anbulatorioa • Cabieces  Zerbitzu hauek larunbat eta jaiegunetan ez dabiltza.
iea A3129  Lutxana → Gurutzeta → SANTURTZIBARAKALDOBuen Pastor • Lutxana Eliza • Andicollano Anbulatorioa • Balejo Bolatokia • Cruces Ospitalea Balejo  • La Paz 21 • Anaitasuna 10 • Retuerto 28 • Kareaga • Max Center N-634 • Max CenterSESTAOCarrefour • Vega Nueva Araztegia • Urbinaga (Metro)  • Urbinaga La Naval • Rivas • Gran Vía 55 Zahar-egoitza • Kueto Gran Vía • El Kasko Plaza Gran Vía  • Las Llanas • HilerriaPORTUGALETEErrepelega • Ramón y Cajal Gasolindegia • Carlos VII Los Angeles Kafetegia  • Carlos VII 3 • General Castaños 50  SANTURTZISan Juan de Dios Zomillo • Murrieta 13 Batzokia • Parkea Itsasalde 2 • Gernika parkea  • Anbulatorioa • Cabieces  
iea A3135  SESTAO → KabiezesSESTAOKueto Gran Vía • El Kasko Plaza Gran Vía  • Las Llanas • HilerriaPORTUGALETEErrepelega • Ramón y Cajal Gasolindegia • Carlos VII Los Angeles Kafetegia  • Carlos VII 3 • Bizkaia Zubia • Doctor Areilza parkea • Peñota Nautika  SANTURTZIIgerilekuak • Parkea Itsasalde 2 • Gernika parkea  • Anbulatorioa • Cabieces :

## Erreferentziak

* ↑ Bizkaiko Garraio Partzuergoa. «2016ko Bizkaiko Garraio Publikoari buruzko txostena» (Noiz kontsultatua: 2017-08-04).
* ↑ «Bisitatzeko geltokiak | Metro Bilbao» www.metrobilbao.eus (Noiz kontsultatua: 2018-08-30).
* ↑ (Gaztelaniaz) «Metro Bilbao cuenta con desfibriladores en las 41 estaciones de la red. Deia, Noticias de Bizkaia» Deia (Noiz kontsultatua: 2018-06-18).
* ↑ (Gaztelaniaz) Europa Press. «COMUNICADO: Wifinova ofrece Wifi gratuito en 16 estaciones del metro para las Fiestas de Bilbao» (Noiz kontsultatua: 2018-08-30).

## Ikus, gainera

* Portugalete
* 2. linea (Bilboko metroa)
* Bilboko metroa
* Bizkaibus

## Kanpo estekak

* Bilboko metroaren webgunea
* Bizkaibusen webgunea
* Datuak: Q3043733
* Multimedia: Estación de Portugalete / Q3043733